Han Kang

Han Kang (En coreanu 한강; Gwangju, Corea'l Sul, 27 de noviembri de 1970) es una escreviora sul-coreana.

En 2024 recebió el premiu Nobel de Letratura.

 Biografía 
Han Kang tuvu la su nacencia el 27 de noviembri de 1970, ena ciá sul-coreana de Gwangju. Duna familia d'escrevioris, el su pairi hue un prehessol i endipues un reconocíu novelista. Ala edá de nuevi añu se muó cona su familia ala capital, Seúl, justu quatru mesis enantis dela Escachapina de Gwangju. Estudió Idioma Coreana i Letratura ena Nuversiá Yonsei de Seúl, graduandu-si en 1993.

 Correúra profissional 
La su correúra prehessional esmençó en 1993, cona espubricación duna serii de poemas ena revista 문학과사회 (Letratura i sociedá). El su debut ena prossa hue en 1995 cuna coleción d'estorias cortas 여수의 사랑 (Amol en Yeosu) acontinaus por varias otras obras dambus en novelas i estorias cortas. D'entri aquestas obras es asseñalá la su novela 그대의 차가운 손 (Las sus manus frías).

La su primel novela en tenel déssitu ahuera de Corea hue 채식주의자 (El vegetarianu) qu'escrevió en 2007 peru hue trauzía al ingrés en 2015.

 Temática, enfrugencias i caraitirísticas dela su obra 
La Escapachina de Gwangju, un protestu massivu contra el goviernu melital de Corea'l Sul que tuvu lugal en mayu de 1980, hue un acontecel que marcó la su obra. La su obra enfrontila los traumas estóricus (n'especial el dela sociedá coreana), las normas envisiblis enos que los sus pressonagis vivin, i la fragiliá dela condición umana.

 Obra 
여수의 사랑 (Amol en Yeosu), 1995
검은 사슴 (Venau prietu), 1998
아기 부처 (La criatura Buda), 1999
내 여자의 열매 (Los frutus dela mi mugel), 2000
그대의 차가운 손 (Las sus manus frías), 2002
내 이름은 태양꽃 / 한강 동화 (El mi nombri es Mirassol / Han Kang Cuentus de hadas), 2002
붉은 꽃 이야기 (La estoria dela frol roxa), 2003
사랑과, 사랑을 둘러싼 것들 (Amol, i las cossas que lo arroean), 2003
가만가만 부르는 노래 (Cancionis cantás silenciosamenti), 2007
천둥 꼬마 선녀 번개 꼬마 선녀 (Chiquenina hada truenu rayu hada truenu), 2007
채식주의자 (El vegetarianu), 2007
눈물상자 (Cesta de lárimas), 2008
바람이 분다, 가라 (L'airi assopra, amus), 2010
희랍어 시간 (Lecionis griegas), 2011
노랑무늬영원 (Salamándriga de hueu), 2012
서랍 에 저녁 을 넣어 두었다 (Pussi la tardi ena gaveta), 2013
회복 하는 인간 (Dolenti), 2013
 소년이 온다 (Astus umanus), 2014
 흰 (El libru brancu), 2016
 작별하지 않는다 (Non mos desseparamus), 2021
 한 강 (Han Kang), 2022

 Filmografía 

 Vegetarian, 2009. Derigíu por Lim Woo-Seong ; guión por  Lim Woo-Seong. Bassau ena novela The Vegetarian por Han Kang.
 Scars, 2011. Derigíu por Lim Woo-Seong; guión por Lim Woo-Seong i Han Kang. Bassau ena novela ”Baby Buddha” por Han Kang.

 Premius i reconocencias 
 Premiu Nobel de Letratura, 2024

 Vea-si tamién 
Estoria de Corea
Guerra de Corea
Park Chung Hee
Chun Doo-hwan
Escachapina de Gwangju
Letratura coreana

 Referencias